Ọjọ́ kejì ni ọjọ́ ìsìnkú. Ilé wa sì ni wọ́n ní wọn yóò tẹ́ òkú sí nítorí bàbá mi ni ó dúró bíi bàbá fún un, ilé onílé ni ó ń gbé. Ó kàn gba ìyàrá méjì l’ágbàsanwó oṣoòṣù ni. Mo rí I pé wọ́n ń palẹ̀mọ́ níilé wa, wọ́n kó gbogbo ǹkan ìtúnlé ṣe tí ó wà nínú pálọ̀ wa pamọ́ ní ilé wa pa mọ́. Gbogbo àwòrán ẹbi tí ó wà ara ògiri ni wọ́n da ojú wọn kọ ògiri. Agogo tí ó wà ní òkè tí gbogbo ènìyàn máa ń kọ́kọ́ rí nìkan ni wọn kò da ojú rẹ̀ bo ògiri. Ṣùgbọ́n wọ́n dá a dúró sí àsìkò tí olóògbè náà dákẹ́. Èyí jẹ́ agogo mẹ́rin ọ̀sán. Báyìí ni wọ́n sì fi agogo náà sílẹ̀ sí agogo mẹ́rin ọ̀sán fún ọ̀sẹ̀ kan gbáko, kí àwọn ènìyàn baà mọ àsìkò tí Bàbá Eréko fi ayé sílẹ̀ gan an.
Ojo keji ni ojo isinku. Ile wa si ni won ni won yoo te oku si nitori baba mi ni o duro bii baba fun un, ile onile ni o n gbe. O kan gba iyara meji l’agbasanwo osoosu ni. Mo ri I pe won n palemo niile wa, won ko gbogbo nkan itunle se ti o wa ninu palo wa pamo ni ile wa pa mo. Gbogbo aworan ebi ti o wa ara ogiri ni won da oju won ko ogiri. Agogo ti o wa ni oke ti gbogbo eniyan maa n koko ri nikan ni won ko da oju re bo ogiri. Sugbon won da a duro si asiko ti oloogbe naa dake. Eyi je agogo merin osan. Bayii ni won si fi agogo naa sile si agogo merin osan fun ose kan gbako, ki awon eniyan baa mo asiko ti Baba Ereko fi aye sile gan an.